ટંકારામાં મેઘરાજા મન મુકીને વરસ્યા હતા. ત્યારે ફરી એક વાર તોફાની મુડમાં મેઘરાજાએ પોતાનો અસલ મિજાજનો પરચો બતાવ્યો છે. શુક્રવારે માત્ર સાડા પાંચ કલાકમા 14 ઈંચ વરસાદ ખાબકયો હતો. હજુ બે અઠવાડીયા પહેલા દે ધનાધન કરીને 11 ઈંચ ખાબકીને પંથકમા તારાજી સર્જી હતી. અને વરસાદમા ખુવાર થયેલ જનજીવન માંડ થાળે પડતુ હતુ ત્યા ફરી એક વાર તોફાની પવન સાથે 14 ઈંચ જેટલો વરસાદ પડતા લોકોમા ભારે ભયનો માહોલ છવાયો છે. જોકે, તંત્રે, આગોતરા એલર્ટ થઈને નિચાણવાળા વિસ્તારમા વસતા 120 પરીવારોને અગમચેતી રૂપે સલામત સ્થળે ખસેડીને ભોજનની પણ વ્યવસ્થા કરી હતી.